Imtella' Marzu 4, 2021 L-Aġenzija Ewropea għall-Mediċini tinsab fil-proċess bikri li tagħti l-awtorizzazzjoni lit-tilqima Russa Sputnik V kontra l-Covid-19. L-esperti f'dan il-qasam tas-saħħa se jkunu qed janalizzaw is-sigurtà, il-kwalità u kemm hu effettiv il-vaċċin. Sputnik V huwa s-7 vaċċin li qed jiġi eżaminat f'din il-proċedura tant importanti wara Biontech/Pfizer, Moderna, AstraZeneca, Johnson&Johnson, Novavax u Curevac. Minkejja dan, l-espert Dr Peter Liese, li huwa wkoll membru tal-EPP, qal li għad hemm dubji kbar jekk it-tilqima Sputnik V tistax tkun effettiva daqs it-tilqim l-ieħor li jinsab fis-suq.